ΔΕΛΤΙΟ ΤΥΠΟΥ

Βελτίωση της Διοικητικής Ικανότητας των Ο.Τ.Α. 

και Ανάπτυξη του Σύγχρονου Δημοτικού Μάνατζμεντ 

εν όψει της νέας Προγραμματικής Περιόδου 2007–2013
Είναι δυνατό να πετύχουμε στην Ελλάδα σήμερα τον εκσυγχρονισμό του δημοτικού μάνατζμεντ, αξιοποιώντας και τα Επιχειρησιακά Προγράμματα της νέας Προγραμματικής Περιόδου 2007-2013.

Βασική προϋπόθεση για αυτό είναι να υπάρχει ισχυρή πολιτική βούληση της Κεντρικής Δημόσιας Διοίκησης και της Τοπικής Αυτοδιοίκησης και αποτελεσματική συνεργασία τους. Επίσης, είναι απαραίτητο οι Δήμοι να βελτιώσουν τη διαχειριστική επάρκειά τους και να εξασφαλίσουν την πιστοποίησή της.

Τελικός στόχος, η αναβάθμιση των υπηρεσιών προς τους πολίτες.

Αυτό είναι συνοπτικά το συμπέρασμα της Ημερίδας που οργάνωσαν την Πέμπτη 21 Φεβρουαρίου η Κεντρική Ένωση Δήμων και Κοινοτήτων Ελλάδος (ΚΕΔΚΕ) και το Ινστιτούτο Μάνατζμεντ Δημόσιας Διοίκησης και Αυτοδιοίκησης (ΙΜΔΔΑ) της Ελληνικής Εταιρίας Διοικήσεως Επιχειρήσεων (ΕΕΔΕ), στο Αμφιθέατρο του Μεγάρου Θ. Καρατζά της Εθνικής Τράπεζας.

Στην Ημερίδα απηύθυναν χαιρετισμό οι κ.κ. Κωνσταντίνος Λαμπρινόπουλος, Πρόεδρος Δ.Σ. της ΕΕΔΕ, Βασίλης Ανδρονόπουλος, Γενικός Γραμματέας του Υπουργείου Εσωτερικών και Νικήτας Κακλαμάνης, Δήμαρχος Αθηναίων και Πρόεδρος της ΚΕΔΚΕ.

Εισηγητές στην Ημερίδα ήταν οι ακόλουθοι: Ιωάννα Παπαδάκη, Προϊσταμένη Ειδικής Υπηρεσίας Εφαρμογής Υπουργείου Εσωτερικών, Γιάννης Λάριος, Σύμβουλος Ειδικού Γραμματέα Ψηφιακού Σχεδιασμού του Υπουργείου Οικονομίας & Οικονομικών, ο Καθηγητής Δημήτρης Παπούλιας, Επιστημονικός Συνεργάτης του Ινστιτούτου Τοπικής Αυτοδιοίκησης / ΚΕΔΚΕ, ο Γιάννης Γούπιος, Διευθυντής Ανάπτυξης και Οικονομικών Τοπικής Αυτοδιοίκησης της Ελληνικής Εταιρίας Τοπικής Ανάπτυξης και Αυτοδιοίκησης (Ε.Ε.Τ.Α.Α.), ο Χρήστος Πρωτόγερος, Υπεύθυνος Αναπτυξιακών Προγραμμάτων της Π.Ε.Τ.Α. ΑΕ και ο Χαρίλαος Φαλτσέτας, Διευθυντής της KPMG Σύμβουλοι ΑΕ. 

Συντονιστές του πάνελ ήταν οι κ.κ. Ιωάννης Αγαπητίδης, Πρόεδρος της Δ.Ε. του ΙΜΔΔΑ και Πρόεδρος του Κ.Α.Π.Ε. και ο Πάνος Μαΐστρος, πρώην Πρόεδρος της Δ.Ε. του ΙΜΔΔΑ και Σύμβουλος της ΚΕΔΚΕ.

Χορηγός της εκδήλωσης ήταν η εταιρία KPMG Σύμβουλοι ΑΕ και χορηγός επικοινωνίας η οικονομική εφημερίδα ΕΞΠΡΕΣ .
Με την παράκληση να δημοσιευθεί

Άννα Μανωλά

Υπεύθυνη Επικοινωνίας

